**Пералік дакументаў, якія падаюцца для ліквідацыі арганізацыйнай структуры прафесійнага саюза**

Для выключэння з журнала дзяржаўнай рэгістрацыі, зняцця з уліку арганізацыйнай структуры прафесійнага саюза (далей - прафсаюз) у орган, які зарэгістраваў арганізацыйную структуру, або паставіў на ўлік, падаюцца наступныя дакументы:

заява аб выключэнні з журнала дзяржаўнай рэгістрацыі, зняцці з уліку арганізацыйнай структуры прафсаюза, падпісаная не менш чым трыма членамі яго кіруючага органа, па ўстаноўленай форме згодна дадаткам 19, 20 да пастановы Міністэрства юстыцыі Рэспублікі Беларусь ад 30 жніўня 2005 г. №48 «Об оформлении и рассмотрении документов, связанных с государственной регистрацией политических партий, профессиональных союзов, иных общественных объединений, их союзов (ассоциаций)» (дадаюцца);

рашэнне кампетэнтнага органа прафсаюза аб ліквідацыі арганізацыйнай структуры прафсаюза;

пасведчанне аб дзяржаўнай рэгістрацыі (аб пастаноўцы на ўлік) арганізацыйнай структуры прафсаюза;

пячатка арганізацыйнай структуры прафсаюза, надзеленай правамі юрыдычнай асобы;

даведка адпаведнага падатковага органа аб разліку арганізацыйнай структуры прафсаюза, надзеленай правамі юрыдычнай асобы, з бюджэтам і звароце паведамлення аб прысваенні ўліковага нумара плацельшчыка;

пацвярджэнне публікацыі ў сродках масавай інфармацыі паведамлення аб ліквідацыі арганізацыйнай структуры прафсаюза, надзеленай правамі юрыдычнай асобы, і тэрмінах прыёму прэтэнзій крэдытораў;

ліквідацыйны баланс арганізацыйнай структуры, надзеленай правамі юрыдычнай асобы.